OpenLLM-France/wikimedia huggingface dataset:
# Massacre de Marikana

La massacre a Marikana va ser un enfrontament, el dia 16 d'agost de 2012 entre miners de l'empresa Lonmin Platinum i la policia, provocant 34 morts i 250 ferits, a la província del Nord-oest de Sud-àfrica, a Rustemburg, a 100 km de Johannesburg.
El divendres 10 d'agost van començar les protesta mitjançant una vaga que reclamava millors condicions laborals i salarials. El diumenge 12 d'agost es van produir enfrontaments entre manifestants de diferents sindicats miners i de la construcció i van morir 10 persones. El dijous 16 d'agost de 2012, la policia va reprimir els manifestants amb munició, deixant un saldo de 34 morts.

## Referències

* ↑ Rodríguez, Marta. «La ferida dels miners sud-africans». Ara, 16-08-2013. [Consulta: 9 juny 2023].
* ↑ «Télam - Los familiares de los mineros asesinados en Sudáfrica no encuentran los cuerpos». Arxivat de l'original el 6 de junio de 2014. [Consulta: 18 agost 2012].
* ↑ «Al menos 30 mineros muertos en Sudáfrica por disparos de la Policía» (en spanish), 17-08-2012. [Consulta: 9 juny 2023].
* ↑ «Agencia Venezolana de Noticias». [Consulta: 9 juny 2023].
* ↑ Masacre en Lonmin: Sudáfrica revive los peores momento del apartheid | euronews, internacionales
* ↑ Disturbios dejan decenas de mineros muertos en Sudáfrica - Mundo - Noticias Internacionales y Actualidad en el Mundo - ELTIEMPO.COM
# Bosc Comunal de Real - Odelló

El Bosc Comunal de Real - Odelló (en francès, oficialment, Forêt Communale de Real - Odeillo) és un bosc del terme comunal de Real, de la comarca del Capcir, a la Catalunya del Nord.
Aquest bosc, de 3,14 km² d'extensió, està situat a la zona oriental del terme de Real, a l'est del poble d'Odelló i al nord-est del de Real.
El bosc està sotmès a una explotació gestionada per la comuna de Real, atès que la propietat del bosc és de la comuna. Té el codi identificador de l'ONF F16251A.

## Referències

* ↑ El Bosc Comunal de Real - Odelló en els ortofotomapes de l'IGN
# Universitat Pública de Navarra

La Universitat Pública de Navarra, abreujadament UPNA (en èuscar Nafarroako Unibertsitate Publikoa o NUP), és la segona universitat per nombre d'alumnes de la Comunitat Foral de Navarra. Compta amb aproximadament 8.000 alumnes repartits en tres campus, dos d'ells a Pamplona i un altre a Tudela.
La UPNA fou creada l'any 1987 pel Parlament de Navarra, per iniciativa del govern socialista de Gabriel Urralburu, amb l'objectiu que s'ampliés l'oferta de titulacions existents i que reunís els ensenyaments universitaris impartits en centres públics que, fins aleshores, actuaven sense la coordinació suficient.
Un dels dos campus de Pamplona està ubicat a la zona hospitalària de la ciutat i allotja l'Escola Universitaria d'Estudis Sanitaris (Grau d'Infermeria). El campus més gran, anomenat "campus d'Arrosadia", al sud de Pamplona, dona cabuda a la major part de titulacions. Al campus de Tudela s'hi imparteix la Diplomatura en Fisioteràpia (Hospital Reina Sofia de Tudela) i l'Enginyeria Técnica Industrial Mecànica amb intensificació en Disseny Industrial.
Juntament amb la Universitat de Navarra (o UNAV, universitat privada que pertany a l'Opus Dei) i a la UNED, és una de les tres universitats amb seu a la capital navarresa.

## Enllaços externs

* Universitat Pública de Navarra - Lloc web oficial
* Consell d'estudiants Arxivat 2008-08-08 a Wayback Machine..
* Campus d'Arrosadía a Google Maps
# Compsophila

Compsophila és un gènere monotípic d'arnes de la família Crambidae. Conté només una espècie, Compsophila iocosma, que es troba a Fiji.

## Referències

* ↑ «GlobIZ search». [Consulta: 10 gener 2019].
# Magdalena Sibil·la de Prússia

Magdalena Sibil·la de Prússia (en alemany Magdalena Sibylle von Preußen) va néixer a Königsberg, actualment a l'enclavament rus de Kaliningrad, el 31 de desembre de 1586 i va morir a Dresden el 12 de febrer de 1659. Era una noble prussiana, la cinquena filla del duc Albert Frederic de Prússia (1553-1618) i de Maria Elionor de Jülich-Kleve-Berg (1550-1608).
La princesa es va criar amb les seves germanes al castell de Königsberg. Durant la Guerra dels Trenta Anys va procurar mediar entre l'emperador Ferran II i el rei Gustau II Adolf de Suècia. Magdalena Sibil·la va promoure la pintura i la poesia.

## Matrimoni i fills

El 19 de juliol de 1607 es va casar amb l'elector Joan Jordi I de Saxònia (1585-1656), fill del també elector Cristià I (1560-1591) i de Sofia de Brandenburg (1568-1622). Aquest segon matrimoni va tenir deu fills:
* Un fill nascut mort el 1608.
* Sofia Elionor (1609-1671), casada amb Jordi II de Hessen-Darmstadt (1605-1661).
* Maria Elisabet (1610-1684), casada amb Frederic III de Schleswig-Holstein-Gottorp (1597-1659).
* Cristià, nascut i mort el 1612.
* Joan Jordi II (1613-1680), casat amb Magdalena Sibil·la de Brandenburg-Bayreuth (1612-1687).
* August (1614-1680), casat primer amb Anna Maria de Mecklenburg-Schwerin (1627-1667), i després amb Joana Walpurgis de Leiningen-Westerburg.
* Cristià I (1615-1691), casat amb Cristiana de Schleswig-Holstein-Sonderburg-Glücksburg (1634-1701).
* Magdalena Sibil·la (1617-1668), casada primer amb Cristià de Dinamarca (1603-1647), i després amb Frederic Guillem II de Saxònia Altenburg (1603-1669).
* Maurici (1619-1681), casat primer amb la princesa Sofia Hedwig de Holstein-Glucksburg (1630-1652), després amb la princesa Maria Dorotea de Saxònia-Weimar (1641-1675), finalment amb la princesa Sofia Elisabet de Schleswig-Holstein-Sonderburg-Wiesenburg (1653-1684).
* Enric, nascut i mort el 1622.

## Bibliografia

* Stichart, Franz Otto. Galerie der sächsischen Fürstinnen; biogr. Skizzen sämtlicher Ahnfrauen des kgl. Hauses Sachsen (en alemany), 1857.
* Flathe, Heinrich Theodor. «Magdalena Sibylla». A: Allgemeine Deutsche Biographie (ADB). 20. Leipzig: Duncker & Humblot, p. 49.

## Enllaços externs

* «Magdalena Sibylla <Sachsen, Kurfürstin>, 1586-1659 (Zeit, Lebensdaten)» (en alemany). Das Verzeichnis der im deutschen Sprachraum erschienenen Drucke des 17. Jahrhunderts.
# Luiz Carlos Prates

Luiz Carlos Prates (Santiago, Estat de Rio Grande do Sul, 26 de gener de 1943) és un escriptor, periodista, i psicòleg brasiler.
Es va llicenciar en psicologia als anys 70 a la Pontifícia Universitat Catòlica de Rio Grande do Sul. Va ser locutor esportiu de televisió per a quatre torneigs de la Copa del Món de Futbol del 1978 al 1990. Del 2011 al 2015 va treballar a SBT Santa Catarina. Des de l'abril de 2018 treballa amb el Grup Comunicacions RIC. Entre les seves característiques dialèctiques, es pot destacar la vena sempre polèmica i el to sever.

## Referències

* ↑ Luiz Carlos Prates na intimidade
* ↑ Luiz Carlos Prates é o novo integrante contratado pelo Grupo RIC
* ↑ «SBT Santa Catarina demite Luiz Carlos Prates» (en portuguès brasiler). AcontecendoAqui, 17-04-2015. Arxivat de l'original el 17/04/2015. [Consulta: 25 gener 2022].
* ↑ «RedeTV! contrata o apresentador polêmico Luiz Carlos Prates» (en portuguès brasiler). UOL, 2015. [Consulta: 25 gener 2022].

## Enllaços externs

* Luiz Carlos Prates - Lloc web oficial
# Juviles

Juviles és un municipi andalús situat en la part central de l'Alpujarra Granadina (província de Granada). Limita amb els municipis de Trevélez, Bérchules, Lobras, Cástaras i Busquístar. Gran part del seu terme municipal, situat sobre un petit altiplà envoltat de castanyers, es troba al Parc nacional de Sierra Nevada.
Igualment, el propi nucli i els terrenys situats per sota del mateix, formen part del Lloc Històric de l'Alpujarra.
Aquest poble és el segon més petit en població de tota la comarca i de la província de Granada.
La seva principal riquesa és l'elaboració i curació del pernil i el turisme rural.

## Història

Les primeres dades conegudes sobre Juviles es remunten al segle viii, al començament de l'època andalusí, d'acord amb l'alcàsser datat en aquest segle (el Fort de Juviles). La seva localització respon a interessos estratègics i en èpoques de dificultat, i servia de protecció als pobles veïns.
Durant la reconquesta, va presentar ferma resistència a les tropes cristianes. Això va motivar que un cop capturada la plaça, el rei Ferran el Catòlic ordenés la seva destrucció per evitar que tornés a servir de refugi als rebels.
Va ser la capital de la Taha de Jubiles, la qual aglutinava fins a 12 poblacions.
El segle xvi suposa un seriós revés per a la localitat; el suport ofert a la rebel·lió morisca li reporta una dura represàlia. La població va ser expulsada després de la victòria cristiana i la vila repoblada amb castellans.

## Festes

En el primer o segon cap de setmana del mes d'agost se celebren les festes patronals i populars d'aquest petit municipi, en honor de la Santíssima Mare de Déu del Rosari.
També al gener, amb motiu de la festivitat de Sant Sebastià, se celebren festes.

## Enllaços externs

* Microweb turística de Juviles realitzada pel Patronat de Turisme de Granada (castellà)
* Informació de Juviles (castellà)
# Roby

Roby és una població dels Estats Units a l'estat de Texas. Segons el cens del 2000 tenia 673 habitants.

## Demografia

Segons el cens del 2000, Roby tenia 673 habitants, 264 habitatges, i 175 famílies. La densitat de població era de 360,9 habitants per km².
Dels 264 habitatges en un 31,1% hi vivien nens de menys de 18 anys, en un 53,4% hi vivien parelles casades, en un 10,2% dones solteres, i en un 33,7% no eren unitats familiars. En el 31,1% dels habitatges hi vivien persones soles el 20,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,13.
Per edats la població es repartia de la següent manera: un 27,8% tenia menys de 18 anys, un 6,2% entre 18 i 24, un 25,1% entre 25 i 44, un 20,2% de 45 a 60 i un 20,7% 65 anys o més.
L'edat mediana era de 37 anys. Per cada 100 dones de 18 o més anys hi havia 78 homes.
La renda mediana per habitatge era de 27.031 $ i la renda mediana per família de 34.632 $. Els homes tenien una renda mediana de 27.500 $ mentre que les dones 19.286 $. La renda per capita de la població era de 13.926 $. Aproximadament el 14,8% de les famílies i el 15,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Roby». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 12 agost 2010].
* ↑ «Geographic Comparison Table- Roby». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Lakshmantirta

Lakshmantirtha és un riu de l'Índia afluent del Kaveri a Karnataka. Neix a les muntanyes Brahmagiri prop de Kurchi, a la frontera sud de Coorg i corre cap al nord-est arribant al Cauvery al darrere de Sagarkatte, després d'un curs de 112 km. Porta aigua tot l'any i hi ha diverses rescloses al seu curs de les que surten canals de reg, destacant la d'Hanagod. A les muntanyes Brahmagiri forma una espectacular cascada i el lloc és objecte de devoció dels hindús.

## Referències

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
# Varazze

Varazze (en lígur: Vazë; en llatí medieval: Voragine) és un comune (municipi) a la Província de Savona a la regió italiana de Ligúria, situat uns 30 km. a l'oest de Gènova i uns 11 km. al nord-est de Savona, a la Riviera de Ponent.
A prop, als Apennins, es troba el Monte Beigua, amb el seu Parc Natural Regional.
L'economia es basa principalment en les drassanes i el turisme.

## Història

El burg va créixer al voltant de l'antiga estació romana anomenada "Ad Navalia". A l'edat mitjana Varazze va ser objecte de disputa entre Savona i Gènova, a causa de la seva notable producció naval. El 1227 es va convertir en una comuna independent però, després de dependre de Malocello, va ser venuda a la República de Gènova el 1290.
El 1525, Hug de Montcada, almirall de l'emperador Carles V, l'emperador romà sagrat, va ser derrotat aquí en una batalla naval i agafat pres. Varazze va seguir la història de Gènova fins que va ser capturada per les tropes franceses el 1798. El 1815 va passar a formar part del Regne de Sardenya i, a partir de 1861, del nou Regne d'Itàlia unificat.

## Llocs d'interès

* Església romànica de San Nazario e Celso (reconstruïda al segle xvi). La façana data del 1870.
* Església de San Domenico (1419). Inclou frescos de l'escola de Siena i un políptic del segle xvi. Amb un claustre notable.
* Església de Sant'Ambrogio. Té una façana romànica i un campanar d'estil gòtic-romànic amb tres ordres de finestres coronelles. A l'interior hi ha un políptic de Giovanni Barbagelata i un panell de Luca Cambiaso amb Madonna i els Sts. Joan Baptista i Francesc ".
* Església de Santa Maria en Latronorio, a la frazione Invrea. Es conserva un portal apuntat de l'edifici original del segle xii. L'interior alberga un gran fresc del segle xiii.
* "Eremo del Deserto" ("Ermita del desert"), al bosc cap als Apennins de Ligúria. És d'estil barroc, construïda al segle xviii, amb una gran muralla de 3 km.
* Església de San Donato, del segle V o IX, però majorment reconstruïda al segle xix.
* Restes de les muralles medievals.
* L'anomenada "Passeggiata Europa" ("Passeig Europa") és un camí naturalista que discorre per l'antiga via de tren de Gènova-Ventimiglia (tancat el 1970), connectant Varazze amb Cogoleto. Passa a través d'un paisatge rocós, amb pins, i té vista sobre una sèrie de petits ports marins que contenen una gran vida silvestre.

## Ciutats agermanades

Varazze està agermanada amb:
* Palmi, Itàlia

## Persones notables

Algunes persones relacionades amb Varazze:
* Jacobus de Varagine (c. 1230–1298), cronista italià, arquebisbe de Gènova.
* Francesco Cilea (1866–1950), compositor d'òpera, va viure els últims anys de la seva vida a Varazze, d'on era ciutadà honorari.
* Lelio Basso (1903–1978), anti-fascista, polític i periodista.
* Raimondo Spiazzi (1918–2002) tèoleg, assessor de Pius XII i mariòleg, va viure els darrers anys de la seva vida a Varazze.

## Natura

Part del municipi es troba dins dels límits del Parc natural regional del Beigua.

## Referències

* ↑ «Comuni del Parco». [Consulta: 20 febrer 2016].

## Enllaços externs

* Pàgina web del comune
# Atxe

Iratxe Fernández de las Heras López de Guereñu, més coneguda pel monònim Atxe (Vitòria, 1983), és una humorista gràfica basca instal·lada a Barcelona des del 2005.

## Biografia

Nascuda a Vitòria, va estudiar Belles Arts entre Salamanca i Barcelona. A la capital catalana és on va fixar la seva residència el 2005. Després d'especialitzar-se en animació tradicional i transitar per diverses professions de les arts gràfiques, el 2013 va arrencar la seva carrera com a humorista dibuixant vinyetes sobre l'actualitat política i social al setmanari català La Directa i a El Huffington Post. Aquest últim mitjà el va abandonar un any després. El motiu va ser que li van censurar una vinyeta sobre la monarquia en temps de la transició entre regents. Al cap de poc va començar a col·laborar amb La Marea, revista per a la qual continua treballant com a cooperativista. Amb col·laboracions més o menys prolongades, des del 2014 ha passat per mitjans com El Estafador, Números Rojos, El Diario Norte, Mongolia, Vice, El Churro Ilustrado, H28, el blog del programa Carne cruda, SinPermiso, El Salto, Jornada i CuartoPoder.
Aprofitant els seus coneixements en animació, també el 2014 va realitzar un vídeo que combinava humor gràfic i animació, amb el qual pretenia contribuir a fer sonar l'alarma respecte del tractat de lliure comerç que s'estava negociant en secret entre els Estats Units i la Unió Europea (l'Associació Transatlàntica pel Comerç i la Inversió (ATCI)). El vídeo va tenir una notable repercussió a les xarxes, i això va incentivar l'autora a realitzar més vídeos del mateix estil, que pretenien informar sobre temes tan diversos com la "llei mordassa", els desapareguts pel franquisme, l'emergència climàtica, la problemàtica de la fabricació de productes electrònics o la renda bàsica. Així mateix, amb una finalitat exclusivament lúdica, va realitzar una breu sèrie de microvídeos anomenada "Los 10 mandamientos vacacionales" per al diari CuartoPoder.
El 2019 va publicar el seu primer llibre, Capitalismo, ¿por qué? en l'editorial Akal, un assaig il·lustrat, didàctic i en clau d'humor que ofereix una anàlisi històrica, filosòfica, econòmica i sociològica de tot aquest desgavell en què, segons l'autora, vivim, i que és també una invitació a replantejar-nos-ho tot de dalt a baix.

## Referències

* ↑ «Atxe» (en castellà). wordpress. [Consulta: 10 octubre 2020].
* 1 2 3 4 5 «Atxe». Humoristan. [Consulta: 10 octubre 2020].
* ↑ Nexto Gatón. «El Huffington Post censura una viñeta sobre la monarquía a una humorista vitoriana» (en castellà). Gasteiz Hoy, 25-07-2014. [Consulta: 10 octubre 2020].
* ↑ «Atxe» (en anglès (videos en castellà)). Youtube. [Consulta: 10 octubre 2020].
* ↑ Sato Díaz «Atxe: “El humor amplía la libertad de expresión y eso hace daño al poder”» (en castellà). CuartoPoder, 07-05-2019 [Consulta: 10 octubre 2020].
# Food Coop

Food Coop és un film documental francoamericà realitzat per Tom Boothe l'any 2016.
Presenta l'experiència del supermercat autogestionat Park Slope Food Coop a Nova York.

## Argument

El film presenta l'experiència de la Food Coop a Park Slope a Nova York l'any 1973. Aquest supermercat participatiu comprèn 17.000 membres igualment tots propietaris de la societat i qui es comprometen a treballar-hi 2 hores i 45 minuts al mes.

## Referències

* ↑ «Food Coop». lardux.net. Arxivat de l'original el 2 de novembre 2016. [Consulta: 2 novembre 2016].
* ↑ Paul Carcenac. «À New York, le supermarché où il faut travailler pour consommer». lefigaro.fr, 02-11-2016. [Consulta: 2 novembre 2016].

## Vegeu també

* Foodcoop BCN

## Enllaços externs

* Food Coop - Lloc web oficial
* Lloc oficial en anglès Arxivat 2022-02-01 a Wayback Machine.
# One More Shot

«One More Shot» és el segon senzill de l'àlbum recopilatori GRRR! de la banda britànica de rock and roll Rolling Stones, que ha sortit al mercat el dia 8 de novembre de 2012. Aquesta cançó ha seguit als senzill «Doom and Gloom» que van estrenar el l'11 d'octubre del mateix any.
Aquest segon senzill ha sortit a la llum a través de les emissores de ràdio de tot el món. Aquest àlbum s'emmarca dins de la celebració dels 50 anys de carrera de la banda.
Keith Richards n'és el compositor de la cançó, que comença amb un riff de sol i amb Mick Jagger cantant: Give me one more shot/That's all I got. Segons la revista Rolling Stone, la cançó pot recordar als fans de la banda a «Street Fighting Man» pel que fa al riff i a «Mixed Emotions» en la melodia.
El productor Don Was comentava a la mateixa revista:
| « | It's got all this fucking power. Everyone was smiling. You can recognize it's the Rolling Stones from a mile away. | » |
| — Don Was |||

## Referències

* ↑ «Els Stones estrenen el segon senzill del seu nou àlbum». El Periódico de Catalunya, 08-11-2012. [Consulta: 8 novembre 2012].
* 1 2 Patrick Doyle. «Listen: The Rolling Stones Get Rowdy on 'One More Shot'» (en anglès). Rolling Stone, 07-11-2012. Arxivat de l'original el 8 de novembre 2012. [Consulta: 8 novembre 2012].

## Enllaços externs

* «Pàgina web dels Rolling Stones» (en anglès).
# Luis Gabelo Conejo

Luis Gabelo Conejo Jiménez (1 de gener de 1960) fou porter de la selecció de futbol de Costa Rica.
Va jugar en el seu país durant els anys 80, en l'equip de la seva localitat natal, San Ramón i en el Club Sport Cartaginés. També va jugar a Espanya, amb l'Albacete Balompié, on es va convertir en una figura històrica del club, en la primera meitat dels 90.
Va rebre el reconeixement internacional durant la Copa del Món de 1990. Amb una sòbria defensa de la porteria enfront d'Escòcia, Brasil, i Suècia, va ajudar a Costa Rica a arribar a la segona ronda. Va jugar 3 partits, encaixant 2 gols. En el partit contra Suècia va sofrir una lesió, fet pel qual no va jugar el partit de vuitens de final contra Txecoslovàquia, en el qual la seva selecció va ser eliminada. La revista France Football el va triar millor porter del Mundial.
En l'actualitat treballa amb la selecció de Costa Rica, com preparador de porters. En el seu país, és considerat el millor porter de la història i un dels millors futbolistes que ha exportat Costa Rica, a pesar de no haver jugat en cap dels principals clubs del país, a excepció del Cartaginés.
# Vard (cràter)

Vard és un cràter d'impacte en el planeta Venus de 6,1 km de diàmetre. Porta el nom d'un antropònim armeni, i el seu nom va ser aprovat per la Unió Astronòmica Internacional el 1997.

## Referències

* ↑ «Vard». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Apúkhtino

Apúkhtino (en rus: Апухтино) és un poble de l'óblast de Lípetsk, a Rússia, que en el cens del 2010 tenia 11 habitants. Pertany al districte rural de Terbuní.

## Referències

* ↑ «Комсомольская правда». «В Липецкой области в селе сгорело 103 дома». Николай Боков, 30 июля 2010. Проверено 01-08-2010
# FK Jelgava

El FK Jelgava és un club de futbol letó de la ciutat de Jelgava. Disputa els seus partits al Zemgales Olimpiskais Sporta Centrs.

## Història

El club va néixer l'any 2004 amb la fusió dels clubs FK Viola i RAF Jelgava, i des d'aleshores jugà a segona divisió, fins al 2009 en que ascendí a primera. L'any 2010 guanyà per primer cop la copa letona.

## Palmarès

* Copa letona de futbol:
** 2009-10, 2013-14, 2014-15, 2015-16

## Referències

* ↑ «Futbola laukumi». Zemgales Olimpiskais centrs. Arxivat de l'original el 2017-05-05. [Consulta: 9 març 2016].
* ↑ «Jelgava triumfē 1. līgas čempionātā». Sportacentrs.com, 2009. [Consulta: 7 novembre 2009].
* ↑ «Pasaka ar laimīgām beigām jeb Jelgava izcīna Latvijas kausu». Sportacentrs.com, 2010. [Consulta: 19 maig 2010].

## Enllaços externs

* (letó) (anglès) Web oficial
* (letó) (anglès) Federació letona
# Novinka (Vólogda)

* Per a altres significats, vegeu «Novinka».
Novinka (en rus: Новинка) és un poble de l'óblast de Vólogda, a Rússia, que el 2002 no tenia cap habitant permanent. Forma part de l'assentament rural d'Oixta des del 2016 (i, anteriorment, del de Kazakovo).
# Lucas Radebe

Lucas Radebe (Soweto, 12 d'abril de 1969) és un exfutbolista sud-africà de la dècada de 1990.
Fou internacional amb la selecció de futbol de Sud-àfrica.
Pel que fa a clubs, destacà a Kaizer Chiefs i Leeds United.

## Estadístiques

Partits i gols amb la selecció per any :
| Selecció | Any | Partits | Gols |
| Sud-àfrica | 1992 | 5 | 0 |
| Sud-àfrica | 1993 | 5 | 0 |
| Sud-àfrica | 1994 | 5 | 0 |
| Sud-àfrica | 1996 | 9 | 0 |
| Sud-àfrica | 1997 | 11 | 1 |
| Sud-àfrica | 1998 | 13 | 0 |
| Sud-àfrica | 1999 | 7 | 0 |
| Sud-àfrica | 2000 | 7 | 0 |
| Sud-àfrica | 2001 | 1 | 0 |
| Sud-àfrica | 2002 | 6 | 1 |
| Sud-àfrica | 2003 | 1 | 0 |
| Total | Total | 70 | 2 |

## Referències

* ↑ Makhaya, Ernest. «From troubled beginnings to icon: Kaizer Chiefs and Leeds United legend Lucas Radebe». Goal, 12-04-2020. [Consulta: 27 març 2021].
* ↑ Gleeson, Mark. «What happened to the 12 men who played for Bafana in that first game 25 years ago?» (en anglès). TimesLIVE, 06-07-2017. [Consulta: 27 març 2021].
* ↑ Barry Hugman's Footballers. Retrieved 7 novembre 2019.
* ↑ «Lucas Radebe: Overview». Premier League. [Consulta: 7 novembre 2019].
* ↑ «Lucas Radebe». Soccerbase. [Consulta: 26 juliol 2015].
* ↑ «Leeds Stats». lucasradebe.com. Arxivat de l'original el 5 March 2016. [Consulta: 26 juliol 2015]. «Còpia arxivada». Arxivat de l'original el 2016-03-05. [Consulta: 20 juny 2021].
* ↑ Lucas Radebe a National-Football-Teams.com (anglès)